[BREAKING] ราคาหุ้น SCB +3% หลังซื้อกิจการ Bitkub 17,850 ล้านบาท
[BREAKING] ราคาหุ้น SCB +3% หลังซื้อกิจการ Bitkub 17,850 ล้านบาท 
3 พ.ย. 2564

[BREAKING] ราคาหุ้น SCB +3% หลังซื้อกิจการ Bitkub 17,850 ล้านบาท
หลังจาก ที่ธนาคารไทยพาณิชย์อนุมัติให้ SCBS ซึ่งเป็นบริษัทย่อยของธนาคาร เข้าทำสัญญาซื้อหุ้นในบริษัท บิทคับ ออนไลน์ จำกัด สัดส่วนร้อยละ 51 ของหุ้นทั้งหมด คิดเป็นมูลค่า 17,850 ล้านบาท
SCB แจ้งว่าลงทุนเพราะเล็งเห็นถึงโอกาสในการเติบโตอย่างมีนัยสำคัญของธุรกิจสินทรัพย์ ดิจิทัล และยังช่วยให้ SCBS ในฐานะผู้ถือหุ้นใหญ่ใน Bitkub มีส่วนร่วมในการพัฒนาระบบนิเวศของสินทรัพย์ดิจิทัล ในประเทศไทย
ทำให้เช้านี้ตลาดตอบรับในทิศทางบวก ราคาเปิดของ หุ้น SCB +3% โดยที่ราคาหุ้น SCB บวกล่วงหน้าจากข่าวลือเมื่อวานไปแล้ว 4% เมื่อรวมกับที่หุ้นขึ้นวันนี้ 3% ก็จะคิดได้เป็น 7% คิดเป็นมูลค่าบริษัทที่เพิ่มขึ้นถึง 30,000 ล้านบาท สูงกว่าราคาที่จ่ายซื้อกิจการ Bitkub 17,850 ล้านบาทเสียอีก..
จากข้อมูล Bitkub เป็นศูนย์ซื้อขายสินทรัพย์ดิจิทัล (Digital Asset Exchange) ที่ในช่วงเดือนมกราคมถึงกันยายน 2564 ที่ผ่านมา Bitkub มีมูลค่าการซื้อขายสินทรัพย์ดิจิทัลที่รายงานต่อสำนักงาน ก.ล.ต. รวมประมาณ 1.03 ล้านล้านบาท คิดเป็นส่วนแบ่งทางการตลาดร้อยละ 92
โดยในช่วง 9 เดือนดังกล่าว
Bitkub มีรายได้รวม 3,279 ล้านบาท
และกำไรสุทธิ 1,533 ล้านบาท
ซึ่งถ้าคำนวณกลับจากราคาที่ SCB ก็จะได้ว่า บริษัท บิทคับ ออนไลน์ มีมูลค่า 35,000 ล้านบาท ซึ่งมีมูลค่าเกินกว่า 1 พันล้านดอลลาร์สหรัฐ ทำให้จัดว่าเป็นยูนิคอร์นตัวใหม่ของประเทศไทยเรียบร้อยแล้ว
และทำให้ จิรายุส ทรัพย์ศรีโสภา ผู้ร่วมก่อตั้ง Bitkub ที่ถือหุ้นใหญ่สุดในบริษัทอยู่ 23.87% (ที่เหลือเป็นผู้ถือหุ้นคนอื่น ๆ อีกหลายสิบคน) แปลว่าคุณจิรายุสจะมีมูลค่าหุ้นที่ถืออยู่ในบริษัทสูงถึง 8,354 ล้านบาท
- อ่าน กรณีศึกษา ท๊อป จิรายุส มีทรัพย์สิน 8,000 ล้าน จาก Bitkub ได้ที่